**ELŐTERJESZTÉS**

**Körmend Város Önkormányzata Képviselő-testülete 2022. május 26-i ülésére**

**Tárgy**: garázs értékesítése

Tisztelt Képviselő-testület!

A Képviselő-testület 2021. novemberében döntött arról, hogy él elővásárlási jogával a Körmend, IV. Béla király utca 3. szám alatti, 33 m2 területű garázs ½ tulajdoni hányadának értékesítése során, és megvásárolta így az ½ tulajdoni hányadot, így a garázs 1/1 tulajdonosa Körmend Város Önkormányzata lett.

A bérlő -aki eredetileg szerette volna megvásárolni az ½ tulajdoni hányadot – fél évet kért, hogy addig ne értékesítse az Önkormányzat az ingatlant, hogy hadd tudja a dolgait a garázsban rendezni.

Javasoljuk, hogy az Önkormányzat pályázati úton hirdesse meg a garázs 1/1 tulajdoni hányadának értékesítését. Kikiáltási árnak 3.750.000 Ft. összeget javasolunk, mivel nagyméretű garázsról van szó. Kikiáltási ár alatt az ingatlan nem eladó. Az ingatlan bérletbe van adva, a bérlőt törvény szerinti elővásárlási jog illeti meg.

Kérem a Testületet, hogy adjon lehetőséget a pályázat kiírására.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy nyílt pályázati eljáráson értékesítésre meghirdeti a körmendi 200/19/A/1 hrsz-ú, 33 m2 területű, garázs megjelölésű társasházi ingatlant, mely természetben Körmenden, a IV. Béla király utca 3. szám alatt található. Az ingatlan kikiáltási ára 3.750.000 Ft, az értékesítést ÁFA nem terheli. Kikiáltási ár alatt az ingatlan nem eladó. Az ingatlan bérleti joggal terhelt, a bérlőt elővásárlási jog illeti meg. A Képviselő-testület felhatalmazza a Polgármestert a pályázati eljárás lebonyolítására azzal, hogy az ajánlatok ismeretében az értékesítésről a Képviselő-testület dönt.

Körmend, 2022. 05. 18.

**Bebes István**

**polgármester**